《次韵和张屯田新年六十九》
宋代·刘攽

春风数尽九，节物都非旧。幕府省文书，阶除减奔走。

慵怜啼鸟唤，老藉高花诱。前林通杖屦，小榭勤箕帚。

喜逢张公子，七十健少有。解吟长韵诗，不避盈樽酒。

囷仓年谷实，邻里均石斗。樊圃畦陇成，馀力到花柳。

长为子孙主，击壤欢百口。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。